10 
etiam aurei velleris exstiterit fabula. Quas vero particulas aureas hodie 
neque ego, neque ullus quispiam in Colchide offendit, ut itaque fortasse 
pro pyriticis lamellis potius sint habendae. Suanorum alii liberi , alii 
Colchidi vicini , Dadiano principi dediti , alii denique tribum Ziochorum et 
T atarchanornm cox\s\Abi\mi , iique summa cacumina Caucasi incolunt. 
Dehinc autem omnis ora in occasum sensim atque lenius in septen- 
trionem adscendit, inque extremis montium jugis, antiquitus quoque 
Coraxicis dictis immensumque iter paralleliter cum ora emetientibus , 
terminatur; quae igitur omnis plaga, quaquaversus inaccessa fere et in- 
domita , ab atroce et immani Abasorum gente colitur , qui nuperrime bello 
flagrantes civili , a Tureis permoti , principem familiam expulerunt , nemi- 
nique obedientes , sola praeda victitant , inque multa genera divisi , quibus 
referas tribus Bsyhs, Ahchas proprie dictos, Zebeldin, Abshuas et Ssa~ 
mursakan, pecudis domesticae gregem non computabilem enutriunt. 
Oppida , a Rossis occupata , ibi memoranda sunt Suchumkale et Sudshuk- 
kale , ad oram ipsam sita bonique portus ; tum quoque in extremis fini- 
bus Anapa, castellum et portus commodus, quo nonnullis abhinc annis 
Tureae mancipiorum praesertim emendorum causa convenerant; hocce 
autem a Rossis hodie occupato , mancipiorum mercatura inter Abatos 
et Cabardinos, abasechicae stirpis, plane cessavit. 
Talis itaque aspectus Colchidis sylvosae, a Phasi et Kwirilae ejusque 
affluentibus numerosis irriguae, talis quoque Iberiae Albaniaeque veteris, 
quas Cyrus amnis vastus ejusque copiosi torrentes permeant. Omnes vero 
illae regiones transcaucasiae , miti coelo 'excellentes , per summa Caucasi 
juga, ad occasum et septentrionem, aeque ac orientem versus et meri- 
diem in pristinos montes Coraxicos excurrentia , separantur a reliquis , 
septentrionem spectantibus plagis , quae pristinam Sarmatiam asiaticam 
coefficiebant. 
